Centre for the Scots Leid

The Centre for the Scots Leid (CSL) is a curn that wirks tae promote the uiss o Scots an gie information an wittins aboot whit's gaun on in the Scots leid warld.

History
The CSL wis stairtit in 1994, unner the name o The Scots Language Resource Centre.  It cam about frae an ineetiative begoud by the Scots Leid Associe.  They got support frae the Perth Cooncil an a space wis fund for thaim tae hae an office in the AK Bell Librar in Perth, that wis bein biggit at thon time, the office is aye in the same steid the day.  The first director o  the Centre wis Stuart McHardy.  The Buird Convenor wis Chairlie Jones frae the Varsity o Edinburgh.

Wabsite
The CSL's wark is tae gaither in an pit oot information aboot Scots an maist o this wark is duin on their wabsite, that haes wittins, airticles, spoken wird recordins, blogs an ithir featurs.  Maist o the site is in baith Scots an Inglis, tho pairts o it is juist in ane o thir leids, sic as the blogs, that's juist in Scots.  Ane o the featurs is the Scots Wurd o the Week, that's taen frae the Herald Newspaper, an can be heard in a wee soondclip file read by sic fowk as actress Joyce, makar Rab Wilson an Alasdair Allan MSP.

Mair oot ower the CSL rins an annual programme o its ain online events an featurs.

Fowk that's wantin wittins o whit's gaun on in the warld o the Scots leid can sign up tae a mailin list frae the Centre on the wabsite, that sends oot emails ilka month tellin fowk whit's comin in the near an furder aff future, sic as the SLA's Collogue, scrievin compeetitions, talks etc.

Relationship wi ither Scots leid groups
Syne the CSL gies a space whaur fowk can gie wittins an find oot whit's gaun on, it haes  richt freendly relationships wi ither groups an single bodies that's aye dargin tae gie the leid mair o a staundin in ilka day life.
Mair speceefically, the CSL wirks wi a reenge o pairtners, amang them can be coontit the National Library of Scotland, the Scottish Poetry Library, the Herald an the Lorimer Trust.

Staff
Michael Hance - Director
Dr. Dauvit Horsbroch - Language an Lair
Avril Nicol - Clerical Assistant
Andy Philip - Politics an Activism
Katrina Macleod - Eddication an Lairnin
Stuart Muddie - Volunteer Information Officer
Duncan Sneddon - Volunteer Information Officer

Fremmit Airtins
Scots Language Centre

Category:Scots leid